3. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 94058/1281 της 10 Αυγ./5 Σεπτ.  1964  (ΦΕΚ Β΄ 364) Περί συστάσεως θέσεως δευτέρου εισαγωγικού βαθμού εις τον Κλάδον Α1 Διοικητικόν της Α.Σ.Κ. Τεχνών και ορισμού ειδικών τυπικών προσόντων διορισμού εις αυτήν και την κατηγορίαν ειδικών θέσεων.  Έχοντες υπ’ όψει: α)Τας διατάξεις του άρθρ. 7 (παρ. 5 και 10) του από 23/31.12.1955 Β.Δ/τος «περί εφαρμογής του υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου» και γ)την υπ’ αριθ. 220/1964 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Τροποποιούντες την υπ’ αριθ. 55176/64 της 19ης Ιουν. 1961 Υπουργικήν απόφασιν «περί διαρθρώσεως των τακτικών θέσεων υπαλλήλων της Ανωτάτης Σχολής Καλών Τεχνών» δημοσιευθείσαν εις το υπ’ αριθ. 189/19.1.1961 ΦΕΚ (τ.Β΄) ορίζομεν: 1)Ως δεύτερον εισαγωγικόν βαθμόν δια τον Α1 Κλάδον Διοικητικόν της Ανωτάτης Σχολής Καλών Τεχνών τον 5ον. 2)Ειδικά τυπικά προσόντα εις τον δεύτερον εισαγωγικόν βαθμόν του Α1 Κλάδου Διοικητικού τα εξής: α)Πτυχίον Νομικής Σχολής ή Πολιτικών και Οικονομικών Επιστημών Πανεπιστημίου ή Ανωτάτης Σχολής Οικονομικών και Εμπορικών Επιστημών ή Παντείου ή Ανωτάτης Βιομηχανικής Σχολής τετραετούς φοιτήσεως, β)οκταετής ευδόκιμος δημοσία υπηρεσία ή τοιαύτη παρά Ν.Π.Δ.Δ. εξ ης τετραετής μετά τινός των ως ανωτέρω πτυχίων και γ)γνώσις μιας των γλωσσών Αγγλικής, Γαλλικής, Γερμανικής ή Ιταλικής. 3)Ειδικά τυπικά προσόντα διορισμού εις την κατηγορίαν των ειδικών θέσεων της Ανωτάτης Σχολής Καλών Τεχνών τα εξής: α)Πτυχίον Φιλοσοφικής Σχολής ή Νομικής Σχολής ή Πολιτικών και Οικονομικών Επιστημών Πανεπιστημίου ή Ανωτάτης Σχολής Οικονομικών και Εμπορικών Επιστημών ή Παντείου, β)δεκαπενταετής ευδόκιμος δημοσία υπηρεσία ή τοιαύτη παρά Νομικώ Προσώπω Δημοσίου Δικαίου εξ ης πενταετής τοιαύτη μετά πτυχίου  εν τω 5ω βαθμώ και άνω και γ)λίαν καλή γνώσις μιας των Γλωσσών Αγγλικής ή Γαλλικής ή Γερμανικής ή Ιταλικής. Η παρούσα δημοσιευθήτω δια της Εφημερίδος της Κυβερνήσεως. 